text: Razzia: Fik bøde på 144.500!
  27 maj 2015 kl. 19.09
  3.247 køretøjer blev kontrolleret i kæmperazzia. 173 kørte ulovligt.
  Onsdag blev der gennemført en kæmperazzia blandt køretøjer i Syd- og Sønderjylland.
  - Det var en rigtig god kontrol ? effektiv og omfattende og med et godt udbytte, siger vicepolitiinspektør Richardt Jakobsen fra Tungvognscenter Syd.
  Blandt synderne, der blev pågrebet, var en chauffør på et irsk vogntog. Der var bl.a. pillet ved lastbilens elektronik, så der kunne manipuleres med køre/hviletidsbestemmelserne og indkodning af landekoder.
  Det udløste en bøde til chaufføren og hans vognmand på 144.500 kr.! Derudover må chaufføren ikke køre i Danmark i det næste halve år. Den store bøde skyldes også, at firmaet tidligere er blevet snuppet.
  En bilist stak af ved Egernsund, da han opdagede politiet. Han nåede at smide bilen ved stranden i Egernsund og stikke af. Bilen viste sig at være forsynet med to forskellige nummerplader.
  Politiet fandt flere spor i bilen, der muligvis kan lede frem til manden.
  Også SKAT var involveret i razziaen. Her blev tre bilister afsløret i, at der ikke var betalt fuld registreringsafgift. De tre skal nu i alt af med over 500.000 kr.
  Det kom der ud af razziaen:
  Personbiler og varebiler1 x kørsel i narkopåvirket tilstand1 x spiritusbilist4 x hastighed, heraf tre med klip6 x kørsel uden førerret3 1 x ej medbragt kørekort1 x taxisag48 x diverse fejl og mangler5 x konstruktivt ændret knallert8 x manglende brug af sele3 x brug af mobiltelefon under kørsel9 x overlæs1 x besiddelse af euforiserende stoffer (eget forbrug)32 x andre sagerLastbiler og busser7 x ulovlig cabotagekørsel5 x køre-/hviletid1 x farligt gods17 x diverse fejl og mangler3 x manglende attester/dokumentationSkat4 x afgiftssagerFødevarestyrelsen:7 x sager vedr. transport af dyr3 x sager hos fiskerikontrollenTrafikstyrelsen:17 køretøjer indkaldt til synAndetDer er gennemført undersøgelse af 97 udenlandske dokumenter, hvoraf ingen blev konstateret falske.32 køretøjer blev undersøgt med narkohunde uden fund af narko.
  
  